Κανονισμός (ΕΚ) αριθ. 1991/2003 της Επιτροπής

της 12ης Νοεμβρίου 2003

που τροποποιεί για εικοστή τέταρτη φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(1), όπως τροποποιήθηκε τελευταία από τον κανονισμό (ΕΚ) αριθ. 1724/2003(2), και ιδίως το άρθρο 7 παράγραφος 1 πρώτη περίπτωση,

Εκτιμώντας τα ακόλουθα:

(1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

(2) Στις 3 Νοεμβρίου 2003, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο προσώπων, ομάδων και οντοτήτων που θα πρέπει να αφορά η δέσμευση κεφαλαίων και οικονομικών πόρων. Συνεπώς, το παράρτημα Ι πρέπει να τροποποιηθεί αναλόγως.

(3) Για να είναι τα μέτρα που προβλέπονται στον παρόντα κανονισμό αποτελεσματικά, ο παρών κανονισμός πρέπει να τεθεί σε ισχύ αμέσως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Νοεμβρίου 2003.

Για την Επιτροπή

Christopher Patten

Μέλος της Επιτροπής

(1) ΕΕ L 139 της 29.5.2002, σ. 9.

(2) ΕΕ L 247 της 30.9.2003, σ. 18.

ΠΑΡΑΡΤΗΜΑ

Το παράρτημα Ι του κανονισμού (EΚ) αριθ. 881/2002 τροποποιείται ως εξής:

1. Η παρακάτω καταχώριση προστίθεται στον κατάλογο υπό τον τίτλο "Φυσικά πρόσωπα":

"Ibrahim DAWOOD [γνωστός και ως α) Ebrahim Dawood· β) Sheikh Dawood Hassan]. Ημερομηνία γεννήσεως: 1955. Τόπος γεννήσεως: Ratnagiri, Ινδία. Υπηκοότητα: ινδική. Αριθ. διαβατηρίου: A-333602, εκδοθέν στη Βομβάη, Ινδία, στις 6 Απριλίου 1985".

2. Η καταχώριση "Al Taqwa Trade, Property and Industry Company Limited (γνωστή και ως Al Taqwa Trade, Property and Industry) (γνωστή και ως Al Taqwa Trade, Property and Industry Establishment) (γνωστή και ως Himmat Establishment), c/o Asat Trust Reg., Altenbach 8, FL-9490 Vaduz, Λιχτενστάιν" στον τίτλο "Νομικά πρόσωπα, ομάδες και οντότητες" αντικαθίσταται από τα ακόλουθα:

"WALDENBERG AG [γνωστή και ως: α) Al Taqwa Trade, Property and Industry· β) Al Taqwa Trade, Property and Industry Company Limited· γ) Al Taqwa Trade, Property and Industry Establishment· δ) Himmat Establishment], Διεύθυνση: α) Asat Trust Reg., Altenbach 8, FL-9490 Vaduz, Λιχτενστάιν· β) Via Posero, 2, 22060 Campione d'Italia, Ιταλία".